<classify> MTENDAJI Mkuu wa Bodi ya Ligi Kuu Tanzania Bara TPBL Boniface Wambura amesema ratiba ya michezo ya viporo kwa vigogo vya Ligi Kuu Tanzania Bara Simba Yanga na Azam FC, inatarajiwa kuwekwa wazi leo kuhakikisha mechi hizo zinafanyika kwa wakati uliopangwa.Ametoa kauli hiyo akitoa ufafanuzi kuhusu malalamiko ya ratiba yanayotolewa na baadhi ya timu, ikiwemo Yanga zinazolalamikia viporo vya Simba kuwa vingi na kutoa mwanya kwa timu hiyo kutetea ubingwa wake.Alisema kila timu inatakiwa kucheza mechi 38, hivyo hakuna timu yoyote itakayopendelewa au kutengenezewa mazingira ya kuwa bingwa. Hadi sasa Yanga ambao ni vinara wa ligi hiyo wamecheza michezo 30 sawa na Azam wanaoshika nafasi ya pili, huku Simba akishika nafasi ya tatu kwenye msimamo wa ligi hiyo baada ya kucheza mechi 22 ikibakiwa na viporo saba.Timu nyingine katika ligi hiyo zimeshacheza mechi 33 na kubakiza mechie tano kabla ya kufungwa kwa pazia la hilo hiyo inayoshirikisha jumla ya timu 20. Wambura ni kama amejibu mapigo kwa Kocha Mkuu wa Yanga, Mwinyi Zahera aliyedai kuwa timu yake imebanwa na ratiba ya Ligi Kuu huku watani zao Simba wakiwa na viporo kibao huku baadhi ya klabu zikiwa zimebakisha mechi nne kabla ya kumalizika kwa msimu huu wa ligi. Zahera mara kwa mara amekuwa akinukuliwa na baadhi ya vya habari akilalamikia ratiba ya ligi hiyo ambapo wachezaji wake wanachoka licha ya kutumia usafiri wa ndege kwa sababu ya uwingi wa michezo katika kipindi kifupi na kukosa nafasi ya kupumzika.Akizungumza jijini Dar es Salaam jana, Wambura alisema ratiba wanatarajia kutoa kesho kwa mechi za vipolo vyote lakini kwa upande wa Simba watabanwa zaidi kutokana na uwingi wa michezo waliyosalia nayo mkononi na hiyo imechangiwa na kuwa na majukumu ya michezo ya kimataifa. Changamoto za ratiba ni kweli zipo, na tutatoa ratiba ambayo itatoa ratiba ya mechi zote za viporo zinazotakiwa kuchezwa, lakini lazima tukubali kuwa mabadiliko ya ratiba ya Ligi ya Mabingwa na Shirikisho yamesababisha kuvuruga ratiba yetu.alisema Wambura.Alisema michuano hiyo ya CAF imekuwa ikifanyika kuanzia mwezi Novemba, lakini sasa, CAF walifanya mabadiliko na kuja kwenye mfumo wetu wa kuanza Agosti ba kumalizikia Mei. Wambura alisema kama Taifa tulijipanga kwa timu yetu ya Taifa Taifa Stars kufuzu fainali za Afcon jambo ambalo tumefanikiwa na hili lilikula muda wa ratiba yetu ya ligi kwani kuna wakati tulitumia hadi siku 21 kwa ajili ya maandalizi ya timu hiyo.  <topic>: kitaifa 